Om tot verhaal te kom – eShop @ BM
View cart "Lig op gesinne wat rou" has been added to your cart.
Deur elke dag te skryf, kan jy verhalend tot verhaal kom
Probeer sin maak met sinne wat nie wil sin maak nie. Dis die wese van skryfterapie – of journalling. En dis waarmee hierdie boek jou wil help: om deur jou gebrokenheid jouself te vind.
Skryfterapie is 'n bewese manier om deur verlies en trauma te werk, ongeag wat die aard of omvang van jou trauma is – om amper letterlik "tot verhaal te kom", selfs al dink jy jy kan nie skryf nie.
Of jy jou werk verloor het, of deur 'n egskeiding moes worstel, of die slagoffer van misdaad was, of met 'n ernstige siekte gediagnoseer is, of 'n geliefde verloor het. Hierdie is alles lewensveranderende, traumatiese ervarings. Die antwoord oor die pad vorentoe lê in jouself: skryfterapie.
Dis boonop iets wat jy in jou eie tyd kan doen, en op verskillende maniere, van letterlik 'n dagboek hou op papier, net vir jou eie oë bedoel, tot 'n digitale dagboek soos 'n aanlyn blog. Of selfs dig, of krabbel op papier … Of dalk selfs jou memoires skryf. Alles help jou "om tot verhaal te kom". Hierdie boek is jou praktiese journalling-gids met van inspirasie uit die werk van vele skrywers tot praktiese "Maar hoe skryf ek?"-wenke.
Om tot verhaal te kom quantity
SKU: 9780799393248 Categories: Beweeg Aan, LAPA 2020, Lapa Uitgewer, Niefiksie
SUBTITEL: Verwerk trauma en verlies deur skryfterapie
OPSOMMING: Deur elke dag te skryf, kan jy verhalend tot verhaal kom
SKRYWER: Prof. Lizette Rabe is 'n bekende en gerespekteerde skrywer, joernalis en akademikus. Daar het al twee boeke uit haar pen verskyn (Rykie: 'n Lewe met woorde en 'n Konstante Revolusie: Naspers, Media24 en Oorgange). Sy was 'n joernalis vir meer as twintig jaar, die laaste daarvan as redakteur van die tydskrif Sarie, waarna sy in 2001 as professor en hoof van die nagraadse departement joernalistiek aan haar alma mater, die Universiteit Stellenbosch, aangestel is. En toe spat haar gekoesterde kring in duisend stukke toe een van haar seuns sterf. Al wat vir haar oorgebly het, was om met woorde te worstel. Woorde moes haar help om sin te maak uit dit wat geen sin meer gemaak het nie, en deur letterlik sinne te maak in 'n poging om "sin te maak" – deur elke dag te skryf – het sy probeer om op 'n manier verhalend tot verhaal te kom.